เลือกใจความสำคัญ เขียนคำกล่าวอวยพร กล่าวคำอวยพร
นี่คือโอกาสที่คุณจะได้ให้เกียรติแก่คู่บ่าวสาว ดังนั้น อย่ารอจนถึงคืนสุดท้ายแล้วค่อยคิดถึงสิ่งที่คุณจะพูดเลย แม้ว่าคุณจะอยากให้มันออกมาเป็นธรรมชาติก็ตาม การเขียนคำอวยพรลงบนกระดาษโน้ตจะช่วยคุณได้ในยามที่คุณคิดไม่ออกว่าจะพูดอะไร   เริ่มต้นด้วยการระดมความคิดเกี่ยวกับเหตุการณ์ เรื่องราว หรือประเด็นสำคัญที่จะช่วยดำเนินคำกล่าวอวยพรของคุณ อะไรคือสิ่งที่แวบเข้ามาในหัวคุณทันทีที่คุณนึกถึงเพื่อน หรือญาติของคุณที่กำลังจะแต่งงาน? คุณอยากพูดสิ่งใดเกี่ยวกับเพื่อนของคุณ? คุณต้องการให้ความสำคัญกับเรื่องใด? เริ่มคิดถึงไอเดียหลักที่คุณอยากจะกล่าวในคำอวยพร อะไรคือสิ่งสำคัญในชีวิตสมรสของคู่บ่าวสาว? อีกทางเลือกหนึ่งคือ คุณไม่จำเป็นต้องห่วงประเด็นหลักหรือมโนคติใดๆ แต่สามารถเริ่มเขียนได้เลย หยิบปากกาขึ้นมาเขียนเกี่ยวกับคนที่คุณจะกล่าวคำอวยพรให้ ตั้งเป้าเขียนเป็นเวลาสิบนาทีโดยไม่มีหยุด เขียนไปเรื่อยๆ แล้วคอยดูว่าได้อะไรออกมาบ้าง คำกล่าวอวยพรที่ดีที่สุดคือเรื่องจริงที่ได้รับการกล่าวออกมาจากหัวใจ ไม่ว่าคำกล่าวนั้นจะออกแนวตลกหรือซึ้งกินใจ สิ่งหนึ่งที่ขาดไปไม่ได้คือการกล่าวยกย่องคู่บ่าวสาว หรือฝ่ายหนึ่งของคู่บ่าวสาว และกล่าวฉลองการสมรสของพวกเขาอย่างเป็นกันเอง คุณไม่จำเป็นต้องเล่นบทนักแสดงตลกอาชีพ คำกล่าวหรือเรื่องราวตลกโปกฮาสามารถเติมสีสันได้ถ้าหากนำมาใช้แต่พอดี เหตุการณ์ที่เกี่ยวข้องกับเรื่องโป๊เปลือย การเมา หรือแฟนเก่าคนอื่นๆ จะทำให้บรรยากาศน่าอึดอัดถ้าหากผู้ฟังรู้สึกไม่ตลกด้วย และอาจดูไม่จริงใจได้ การกล่าวคำอวยพรไม่ใช่โอกาสในการอวดเก่งใดๆ มันไม่ใช่วันของคุณ และคุณก็ไม่ควรที่จะพูดถึงตัวเอง แม้ว่าคุณจะเป็นตัวละครสำคัญในเรื่องที่คุณกำลังเล่าอยู่ก็ตาม ไม่ว่าคุณจะเล่าเหตุการณ์จริงหรือนำบทกลอนมากล่าว คำกล่าวของคุณก็ควรจะเชื่อมโยงกับคู่บ่าวสาว ให้เกียรติแก่พวกเขา และพูดออกมาจากใจ  เพื่อเป็นการตรวจสอบให้รอบคอบ ลองนับคำว่า “ฉัน/ผม” และชื่อของคู่บ่าวสาวในคำกล่าวของคุณ ถ้าคำแทนตัวของคุณปรากฏขึ้นมากกว่าของคู่บ่าวสาว คุณก็อาจจะต้องแก้ไขคำกล่าวนั้นเสียใหม่ สุนทรพจน์ที่เกี่ยวกับความยากลำบากของชีวิตคู่อาจฟังดูเป็นเหมือนการแช่งคู่บ่าวสาวได้ แม้ว่าจะเป็นการกล่าวถึงความจริงที่อาจเกิดขึ้นได้ก็ตาม โดยปกติแล้ว ควรเลี่ยงคำกล่าวที่เย็นชาหรือชวนให้ใช้ความคิดมากจนเกินไป แค่ความรู้สึกที่จริงใจก็เพียงพอแล้ว ปฏิบัติต่อคู่บ่าวสาวให้เสมอกัน แม้ว่าคุณจะรู้จักคนใดคนหนึ่งมานานกว่าก็ตาม อีกอย่าง อย่าลืมนะว่า คุณไม่ได้กำลังเฉลิมฉลองวันเวลาเก่าๆ ที่แสนดี แต่คุณกำลังเฉลิมฉลองให้กับอนาคตของพวกเขา สิ่งที่จะทำให้คำอวยพรในงานแต่งงานดำเนินไปได้อย่างดีก็คือเรื่องราวสั้นๆ สักเรื่อง ช่วงเวลาดีๆ หรือประเด็นสำคัญที่จะสามารถช่วยคุณให้เริ่มพูด และกล่าวคำอวยพรต่อไปได้อย่างราบรื่น โดยทั่วไป ผู้กล่าวคำอวยพรมักจะพูดถึงครั้งแรกที่ได้ยินเรื่องราวของคู่รักคนใหม่ของเพื่อน หรือครั้งแรกที่ได้ตระหนักว่าคู่รักคู่นี้มีความสำคัญต่อชีวิตของเขา เรื่องราวเช่นนี้เป็นการเริ่มคำกล่าวอวยพรที่ดีเยี่ยม และยังให้ความรู้สึกเป็นกันเองอีกด้วย ความพิเศษอยู่ตรงที่มันเป็นเรื่องราวของคุณ คุณยังสามารถหาวิธีที่สร้างสรรค์อื่นๆ ได้อีกมากมาย  เริ่มต้นด้วยการกล่าวถึงความท้าทายที่คู่บ่าวสาวได้เผชิญร่วมกันมา หรือการที่คนหนึ่งต้องพึ่งพาอีกฝ่ายในยามจำเป็น เริ่มต้นคำกล่าวของคุณด้วยการเล่าถึงข้อสังเกตว่า คู่บ่าวสาวได้เปลี่ยนไปอย่างไรบ้างตั้งแต่พวกเขาเริ่มคบหากัน เมื่อถึงยามแก่เฒ่า อะไรคือสิ่งที่คุณจะจดจำได้อย่างดีที่สุดเกี่ยวกับคู่บ่าวสาวคู่นี้? สิ่งหนึ่งใดที่คุณจะระลึกถึง? เริ่มต้นคำกล่าวอวยพรด้วยการสรรเสริญบุคลิกลักษณะพิเศษของเจ้าบ่าวหรือเจ้าสาว หรือของทั้งคู่ ถ้าหากเจ้าบ่าวเป็นนักดาราศาสตร์ฟิสิกส์ แต่คุณเคยเห็นเขาทำอะไรที่คนอื่นไม่มีโอกาสได้เห็น ก็ลองเริ่มจากตรงนั้นดูก็ได้ เพียงแต่ระมัดระวังหน่อยก็แล้วกัน เมื่อคุณหาใจความสำคัญ เรื่องราว หรือไอเดียที่อยากจะใส่ลงในคำกล่าวอวยพรของคุณได้แล้ว ก็มีอยู่สองวิธีที่คุณจะดำเนินการต่อ: เขียนสิ่งที่คุณอยากจะพูดออกมาคำต่อคำ หรือจดแค่ประเด็นหลักๆ ออกมา สองวิธีนี้เป็นการเขียนคำกล่าวอวยพรสำหรับงานแต่งที่มีประสิทธิภาพเท่าๆ กันทั้งคู่  ถ้าหากคุณอยากจะทำตัวเป็นธรรมชาติและใช้ภาษาพูด ก็จดประเด็นหลักออกมาเพื่อนเตือนความจำ และให้คำกล่าวของคุณดำเนินไปอย่างสบายๆ เรื่อยๆ ใส่ข้อความสั้นๆ หรือประโยคสำคัญเช่น “พูดถึงครั้งแรกที่ได้พบกับเจ้าสาว พวกเขาทั้งสองดูเข้ากันได้ดีมากอย่างไรบ้าง” โน้ตที่คุณจดออกมามีไว้เพื่อเตือนความจำของคุณ แต่คำที่คุณพูดออกมาจริงๆ ควรจะออกมาจากหัวของคุณสดๆ ถ้าหากคุณดำเนินตามขั้นตอนถัดไป ถ้าคุณกลัวการด้นสด ก็ให้เขียนสิ่งที่จะพูดออกมาคำต่อคำ และเอาใจใส่กับผู้ฟัง เขียนทุกสิ่งทุกอย่างออกมา ตั้งแต่ท่าทาง การหยุด จนถึงการมองผู้ฟัง อย่าปล่อยให้คุณพลาดเป็นอันขาด ฝึกฝนให้แน่ใจว่าคำกล่าวอวยพรของคุณไม่แข็งทื่อเหมือนหุ่นยนต์ มันอาจจะทำให้คุณนึกถึงการนำเสนองานสมัยเรียนหนังสือ แต่มันมีประโยชน์มากนะ คุณต้องการให้คำกล่าวอวยพรของคุณออกมาดี การจดโน้ตลงในดัชนีบัตรเป็นวิธีที่ดีในการช่วยคุณให้พูดอย่างมีระบบและกระชับได้ใจความ โดยเฉพาะถ้าคุณไม่มั่นใจกับการพูดในที่สาธารณะ   ถ้าคุณเขียนคำกล่าวอวยพรออกมาคำต่อคำ เขียนให้ตัวใหญ่พอที่คุณจะสามารถอ่านได้อย่างสะดวก อย่ายัดเยียดทุกอย่างลงบนดัชนีบัตรแผ่นเดียว อย่างไรก็ตาม คุณก็ไม่ควรจะมีดัชนีบัตรมากไปกว่าสามถึงสี่ใบ ใส่ตัวเลขลงบนดัชนีบัตรเพื่อเรียงลำดับให้ถูกต้อง ถ้าคุณเขียนแต่ประเด็นหลักออกมา ก็เขียนให้ชัดเจนและสั้นกระชับ คุณควรจะรู้ตัวย่อที่ตัวเองเขียน ไม่ใช่เขียนเอาไว้ว่า “พูดเกี่ยวกับปาร์ตี้” แล้วลืมว่าจะต้องพูดถึงอะไรในเวลาจริง ใส่สัญญาณที่จะทำให้ผู้ฟังทราบว่าคำกล่าวอวยพรของคุณกำลังจะสิ้นสุดลงแล้ว รวมถึงสิ่งที่จะพูดต่อไป ตัวอย่างเช่น “ตอนนี้ ขอเชิญทุกท่านดื่มฉลองให้กับจิลและแจ็ค เพื่อจิลและแจ็ค!” ในขณะที่กล่าว ก็ยกแก้วชูขึ้นให้กับทุกๆ คน แล้วยื่นแก้วไปทางคนที่คุณกำลังฉลองให้ หรือชนแก้วถ้าหากคุณอยู่ใกล้เขา คุณควรจะกล่าวคำอวยพรที่ได้ใจความอันออกมาจากใจของคุณ โดยให้ความยาวอยู่ที่ประมาณสองนาที งานแต่งงานส่วนใหญ่จะเต็มไปด้วยการเฉลิมฉลองและการพูดคุยกันอยู่แล้ว และผู้คนในงานก็คงพร้อมที่จะทานอาหารหรือเต้นรำกันในที่สุด คุณคงไม่อยากพูดเรื่อยเปื่อยและพล่ามทับการสนทนาของพวกเขา ไม่ว่าน้ำเสียง รูปแบบ หรือเนื้อหาคำกล่าวอวยพรของคุณจะเป็นเช่นไร ฝึกฝนให้ดีจนคุณสามารถกล่าวมันออกมาได้อย่างราบรื่น สั้นกระชับ และน่าฟัง  อย่าเขียนสุนทรพจน์ที่ยาวยืด บางครั้ง งานแต่งงานก็ใช้เวลาเพียงประมาณ 15 หรือ 20 นาทีเท่านั้น ไม่มีเหตุผลใดที่คุณควรจะกล่าวคำอวยพรนานเกินกว่าห้านาที ปรับเปลี่ยนดัชนีบัตรตามความจำเป็น. ถ้ามีส่วนไหนที่คุณพูดเร็วเกินไป ก็เขียนคำว่า “ช้าลง” เอาไว้บนดัชนีบัตรที่คุณสามารถมองเห็น  ถ้าคุณพูดติดขัดซ้ำแล้วซ้ำอีกที่จุดเดิม ก็ข้ามมันไปเลย แล้วเปลี่ยนไปสู่สิ่งที่คุณถนัดกว่า ถ้าหากคุณวิตกกังวลเกี่ยวกับการกล่าวคำอวยพรเอามากๆ ก็ให้ลองจินตนาการว่าผู้ฟังจะนั่งอยู่ตรงไหน แล้วก็ทำท่าและสบตาไปในทิศทางนั้น ถ้าคุณฝึกฝนบ่อยๆ มันจะออกมาอย่างเป็นธรรมชาติเองในวันจริง คุณคงไม่ได้เป็นคนเดียวที่กล่าวคำอวยพรในงานแต่งงานของคู่บ่าวสาวหรอก ในงานแต่งที่จัดขึ้นอย่างเป็นทางการ มักจะมีการกล่าวคำอวยพรหลังจากมื้ออาหาร ระหว่างการตัดเค้กและช่วงทานของหวาน หรือหลังจากการเต้นรำช่วงแรก  หาข้อมูลตารางเวลาและลำดับการกล่าวคำอวยพรจากเจ้าภาพหรือพิธีกรของงาน ลำดับของการกล่าวอวยพรตามประเพณีงานแต่งงานแบบดั้งเดิม มีดังต่อไปนี้   คุณพ่อของเจ้าสาวหรือเพื่อนเก่าของครอบครัวกล่าวอวยพรคู่บ่าวสาว เจ้าบ่าวกล่าวอวยพรเพื่อนเจ้าสาว เพื่อนเจ้าบ่าวกล่าวอวยพรแด่คุณพ่อคุณแม่ของคู่บ่าวสาว ก่อนที่เวลากล่าวคำอวยพรจะมาถึง คุณมีโอกาสสุดท้ายที่จะสังเกตบรรยากาศงานเพื่อที่จะได้ดูว่าคำกล่าวอวยพรที่คุณเตรียมมานั้นเหมาะสมหรือไม่ ไม่มีคำว่าสายเกินไปสำหรับการซ้อมกล่าวออกเสียง ถ้าคุณคาดว่าแขกในงานจะเป็นเพื่อนสมัยมหาลัยหรือคนหนุ่มสาว แล้วกลับพบผู้ใหญ่อายุราวๆ 60 ปี คำกล่าวอวยพรของคุณจะยังเหมาะสมอยู่หรือไม่? คุณควรจะตัดเรื่องราววัยรุ่นบางส่วนออกไปบ้างหรือเปล่า? ถ้าคุณพบว่าตัวเองตกอยู่ในสถานการณ์ฉุกเฉินที่คุณจะต้องกล่าวคำอวยพรสดในงาน ก็ให้แน่ใจว่าคุณมีอะไรดีๆ ที่จะพูด มันไม่ใช่เรื่องไม่เหมาะสมที่จะกล่าวคำอวยพรที่สั้นมากๆ ตราบใดที่คำอวยพรนั้นมีความจริงใจ คุณสามารถกล่าวว่า“ไม่มีอะไรที่จะน่าตื่นเต้นไปกว่าการได้เห็นคู่บ่าวสาวให้คำมั่นสัญญาว่าจะใช้ชีวิตร่วมกันตลอดไป นี่คือสิ่งที่ฉันอยากจะพูด ก่อนที่ฉันจะตื้นตันไปมากกว่านี้จนพูดไม่ออก” สิ่งผิดพลาดที่เกิดขึ้นบ่อยในงานแต่งงานคือ การแก้ความกังวลด้วยการดื่มจนเมา อย่าทำคำกล่าวอวยพรของคุณพังด้วยการพูดอ้อแอ้หรือสะดุดไมโครโฟนเลย หลีกเลี่ยงการดื่มก่อนกล่าวอวยพร แล้วค่อยมาดื่นฉลองในภายหลัง คุณจะรู้สึกดีกว่ามาก สัญญาณสำหรับการกล่าวอวยพรอาจมีขึ้นเมื่อทุกคนชนแก้วกัน หรือเมื่อห้องเงียบสนิท และพิธีกรแนะนำผู้กล่าวอวยพรแต่ละคนผ่านไมโครโฟน  ไม่ว่าสัญญาณในงานนั้นจะเป็นเช่นไร ก็เพียงทำตามข้อปฏิบัตินั้นๆ ไป สำหรับบางวัฒนธรรม เป็นสิ่งสำคัญมากที่แก้วของทุกคนจะต้องมีเครื่องดื่มเต็มก่อนที่จะกล่าวคำอวยพรได้ มองไปรอบๆ และตรวจสอบให้รอบครอบว่าแก้วทุกๆ ใบ (รวมถึงของคุณเองด้วย) ได้ถูกเติมเต็มแล้ว ก่อนที่คุณจะเริ่มกล่าวคำอวยพร มันควรจะมีไวน์ แชมเปญ หรือเครื่องดื่มที่ “ดูเหมือน” ไวน์หรือแชมเปญในแก้วของคุณ เนื่องจากการดื่มฉลองด้วยน้ำเปล่าเป็นสิ่งที่ไม่เหมาะสมในบางวัฒนธรรม แขกในงานบางคนอาจจะไม่รู้ว่าคุณคือใคร ดังนั้น การบอกให้ชัดเจนตั้งแต่แรกจะช่วยป้องกันไม่ให้เกิดความสับสนขึ้น ลดแก้วของคุณลงต่ำเวลาที่กล่าวอวยพร โดยที่ยังคงถือแก้วเอาไว้ในมือข้างหนึ่ง มองไปยังคนที่คุณกล่าวอวยพรให้ แต่ก็สบตากับแขกที่มาร่วมงานเป็นครั้งคราวด้วย พยามยามตั้งใจมองไปที่ทุกๆ คน การท่องข้อความบนกระดาษออกมาอย่างเย็นชาราวกับหุ่นยนต์เป็นภาพที่ไม่น่าอภิรมย์นัก ถ้าคุณพบว่าตัวเองพูดเร็ว ซึ่งเป็นสิ่งที่เกิดขึ้นได้กับบางคนเวลาตื่นเต้น ก็พยายามตั้งใจพูดให้ช้าลง หยุดพักหายใจระหว่างประโยค มองขึ้น จิบเครื่องดื่มจากแก้วของคุณและทำใจเย็นเข้าไว้  พูดให้ชัดเจนจนจบ จากนั้นก็ฉลองได้เลย
เริ่มระดมความคิดสำหรับคำกล่าวอวยพรตั้งแต่เนิ่นๆ. ทำให้คำกล่าวนั้นสั้นกระชับ หวานซึ้ง และเป็นกันเอง. กล่าวคำอวยพรเกี่ยวกับคู่บ่าวสาว. หาประเด็นที่ทำให้คำกล่าวของคุณน่าสนใจ. ร่างคำกล่าวอวยพร. เขียนคำกล่าวของคุณลงบนดัชนีบัตร. เตรียมตอนจบของคำกล่าวอวยพรเอาไว้ด้วยล่ะ. ฝึกซ้อม. รู้ก่อนวันงานว่าคุณจะได้กล่าวคำอวยพรเมื่อใด. สังเกตบรรยากาศของงาน. ให้การดื่มแก้วแรกของคุณเป็นการดื่มฉลอง. ลุกขึ้นยืนเมื่อถึงคราวของคุณ. ประกาศความสัมพันธ์ที่คุณมีกับคู่บ่าวสาว. กล่าวคำอวยพรให้ดีที่สุดเท่าที่คุณจะสามารถ.
https://www.wikihow.com/Make-a-Wedding-Toast https://www.wikihow.com/Make-a-Wedding-Toast https://www.wikihow.com/Make-a-Wedding-Toast
Finding a Theme Writing the Speech Making the Speech